proxectonos/corpus_dominio_legal_administrativo_tmp huggingface dataset:
RESOLUCIÓN do 15 de novembro de 2022 pola que se amplía a dotación orzamentaria da Resolución do 1 de agosto de 2022 pola que se establecen as bases reguladoras das axudas para a adquisición de vivenda do Plan estatal para o acceso á vivenda 2022-2025 e se procede á súa convocatoria para o ano 2022 (código de procedemento VI435A).
Instituto Galego da Vivenda e Solo — III. Outras disposicións — 22/11/2022

O 12 de agosto de 2022 publicouse no
Diario Oficial de Galicia
a Resolución do 1 de agosto de 2022 pola que se establecen as bases reguladoras das axudas para a adquisición de vivenda do Plan estatal de vivenda 2022-2025 e se procede á súa convocatoria para o ano 2022.
O ordinal vixésimo noveno, parágrafo 1, da citada resolución establece que as axudas previstas nesta convocatoria se farán efectivas con cargo á aplicación orzamentaria 08.81.451B.780.0 dos orzamentos xerais da Comunidade Autónoma de Galicia para o ano 2022, por un importe total de 2.550.000,00 euros, e financiarase con fondos propios da Comunidade Autónoma. Ademais, o parágrafo 2 do mesmo ordinal prevé que a contía establecida nesta convocatoria poderá ser obxecto de ampliación mediante resolución ditada pola persoa titular da Dirección Xeral do Instituto Galego da Vivenda e Solo (en diante, IGVS), que terá efecto logo da súa publicación no
Diario Oficial de Galicia
, de conformidade co establecido no artigo 30 do Regulamento da Lei 9/2007, do 13 de xuño, de subvencións de Galicia, aprobado polo Decreto 11/2009, do 8 de xaneiro.
Tendo en conta que o número de solicitudes presentadas e susceptibles de obter a axuda supera o importe do crédito orzamentario previsto inicialmente na convocatoria, resulta necesario realizar a ampliación da dotación orzamentaria prevista na citada Resolución do 1 de agosto de 2022.
De conformidade co artigo 30.2 do Regulamento da Lei 9/2007, do 13 de xuño, de subvencións de Galicia, e co ordinal vixésimo noveno da Resolución do 1 de agosto de 2022, é competente para ditar esta resolución a persoa titular da Dirección Xeral do IGVS.
Polo exposto,
Único. Ampliar a dotación orzamentaria para a convocatoria de subvencións para a adquisición de vivenda do Plan estatal para o acceso á vivenda 2022-2025 para o exercicio 2022.
O incremento da dotación será de 627.206,60 euros, na aplicación orzamentaria 08.81.451B.780.0, polo que a contía máxima das subvencións que se poderá conceder con cargo á antedita convocatoria será de 3.177.206,60 euros.
Esta ampliación non implica a apertura do prazo para presentar novas solicitudes nin o inicio dun novo cómputo do prazo máximo para resolver.
Esta resolución producirá efectos desde o día seguinte ao da súa publicación no
Diario Oficial de Galicia
.
Santiago de Compostela, 15 de novembro de 2022
RESOLUCIÓN do 7 de novembro de 2022 pola que se amplía o prazo de xustificación das subvencións convocadas ao abeiro da Resolución do 12 de agosto de 2022 pola que se establecen as bases reguladoras e se convocan para o ano 2022, en réxime de concorrencia non competitiva, as subvencións para investimentos en ecoinnovación e dixitalización da industria forestal-madeira e outras industrias que desenvolvan solucións ecoinnovativas baseadas na madeira, financiadas ao 100 % no marco do eixe REACT-UE do programa operativo Feder Galicia 2014-2020, como parte da resposta da UE á pandemia da COVID-19 (códigos de procedemento IN500C e IN500D).
Axencia Galega da Industria Forestal — III. Outras disposicións — 15/11/2022

Mediante a Resolución do 12 de agosto de 2022 establécense as bases reguladoras e a convocatoria para o ano 2022 pola que se aproban as bases reguladoras e se convocan para o ano 2022, en réxime de concorrencia non competitiva, as subvencións para investimentos en ecoinnovación e dixitalización da industria forestal-madeira e outras industrias que desenvolvan solucións ecoinnovativas baseadas na madeira.
O primeiro punto do número 5 da convocatoria establece que «o prazo máximo para presentar a xustificación das actividades subvencionadas finalizará o 30 de novembro de 2022 para a primeira anualidade e, para a segunda, o 31 de maio de 2023. Así mesmo, logo de solicitude motivada da persoa beneficiaria e sempre que o órgano que ditou a resolución de concesión o autorice, as cantidades non xustificadas na anualidade 2022 poderanse computar e xustificar na anualidade 2023, sempre e cando non fosen susceptibles de perda de dereito do seu cobramento».
Tendo en conta o longo proceso de avaliación e co fin de optimizar os procesos de xestión e dado que non se causa prexuízo a terceiros, procede modificar este número 5 da convocatoria e ampliar o prazo de xustificación ata unha data que permita unha mellor xustificación da subvención por parte das persoas beneficiarias.
A teor do exposto, en virtude das competencias que ten atribuídas a Axencia e no exercicio das atribucións que me foron conferidas,
Artigo único
O primeiro punto do número 5 da referida convocatoria queda redactado nos seguintes termos:
«O prazo máximo para presentar a xustificación das actividades subvencionadas finalizará o 15 de decembro de 2022 para a primeira anualidade e, para a segunda, o 31 de maio de 2023. Así mesmo, logo de solicitude motivada da persoa beneficiaria e sempre que o órgano que ditou a resolución de concesión o autorice, as cantidades non xustificadas na anualidade 2022 poderanse computar e xustificar na anualidade 2023, sempre e cando non fosen susceptibles de perda de dereito do seu cobramento».
Disposición derradeira única. Entrada en vigor
Esta resolución entrará en vigor o día seguinte ao da súa publicación no Diario Oficial de Galicia.
Santiago de Compostela, 7 de novembro de 2022
ORDE do 4 de novembro de 2022 pola que se modifica a autorización do centro privado de educación especial Aspanaes-Duques de Lugo, de Santiago de Compostela.
Consellería de Cultura, Educación, Formación Profesional e Universidades — III. Outras disposicións — 15/11/2022

A persoa representante da titularidade do centro privado de educación especial Aspanaes-Duques de Lugo, de Santiago de Compostela, solicita a ampliación dunha unidade de educación especial.
Logo da tramitación do expediente de acordo co establecido no Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias, e coa Orde do 20 de setembro de 1995 que o desenvolve, por proposta da Dirección Xeral de Centros e Recursos Humanos,
Artigo 1. Modificación da autorización
Modificar a autorización para a ampliación dunha unidade de educación especial, quedando o centro configurado como se detalla a seguir:
Artigo 2. Inicio da actividade
Para a posta en funcionamento das ensinanzas que se autorizan, a Xefatura Territorial da Consellería de Cultura, Educación, Formación Profesional e Universidades da Coruña, logo do informe do Servizo Territorial de Inspección Educativa, aprobará expresamente a relación de persoal que impartirá docencia.
Artigo 3. Inscrición no Rexistro de Centros
Esta orde dará lugar á correspondente inscrición no Rexistro de Centros da Comunidade Autónoma de Galicia.
Artigo 4. Revisión da autorización
O centro queda obrigado a cumprir a normativa vixente e a solicitar a oportuna revisión cando se teña que modificar calquera dos datos que se sinalan nesta orde.
Disposición derradeira primeira. Recursos
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes contado a partir do día seguinte ao da súa publicación no
Diario Oficial de Galicia
, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben, directamente, recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Disposición derradeira segunda. Entrada en vigor
Esta orde entrará en vigor o día seguinte ao da súa publicación no
Diario Oficial de Galicia.
Santiago de Compostela, 4 de novembro de 2022
CORRECCIÓN DE ERROS. Decreto 175/2022, do 13 de outubro, sobre vixilancia sanitaria das augas de baño de Galicia.
Consellería de Sanidade — I. Disposicións xerais — 11/11/2022

Advertido un erro no citado decreto, publicado no
Diario Oficial de Galicia
número 205, do 27 de outubro de 2022, cómpre efectuar a seguinte corrección:
Na páxina 56591, no artigo 9.1, onde di: «...acompañado da documentación complementaria indicada no artigo 11.2», debe dicir: «...acompañado da documentación complementaria indicada no artigo 11.3».
RESOLUCIÓN do 7 de novembro de 2022 pola que se aproba a concesión das bolsas destinadas a persoas con discapacidade intelectual para a formación práctica na institución da Valedora do Pobo, convocadas pola Resolución do 16 de xuño de 2022 (Diario Oficial de Galicia número 124, do 30 de xuño).
Valedor do Pobo — III. Outras disposicións — 14/11/2022

Vista a proposta formulada pola xefa do Servizo de Administración e Persoal para a concesión das bolsas destinadas a persoas con discapacidade intelectual para a formación práctica na institución da Valedora do Pobo, convocadas por Resolución do 16 de xuño de 2022 (DOG número 124, do 30 de xuño),
Primeiro. Concederlles as dúas bolsas destinadas a persoas con discapacidade intelectual para a formación práctica na Valedora do Pobo ás persoas aspirantes que se relacionan no anexo I, de conformidade cos criterios de valoración fixados na base novena da Resolución do 16 de xuño de 2022.
Segundo. Facer pública a resolución definitiva de concesión de bolsas e a relación complementaria de suplentes (anexo II), de conformidade coa base décimo primeira da devandita resolución.
Terceiro. A presente resolución entrará en vigor o día seguinte ao da súa publicación no
Diario Oficial de Galicia
e na páxina web da Valedora do Pobo.
Contra esta resolución, que pon fin á vía administrativa, as persoas interesadas poderán interpor recurso contencioso-administrativo de conformidade co establecido nos artigos 8, 14 e 46 da Lei 29/1998, do 13 de xullo, reguladora da xurisdición contencioso-administrativa. Potestativamente, e con carácter previo, poderán interpor recurso de reposición, ante este mesmo órgano, nos termos dos artigos 123 e 124 da Lei 39/2015, do 1 de outubro, do procedemento administrativo común das administracións públicas.
Santiago de Compostela, 7 de novembro de 2022
RESOLUCIÓN do 7 de novembro de 2022 pola que se amplía o prazo de xustificación das subvencións convocadas ao abeiro da Resolución do 23 de xuño de 2022 pola que se aproban as bases reguladoras e se convocan para o ano 2022, en réxime de concorrencia competitiva, as axudas á valorización e á segunda transformación das pequenas e medianas empresas da industria forestal galega e do contract (código de procedemento IN500B).
Axencia Galega da Industria Forestal — III. Outras disposicións — 14/11/2022

Mediante
a Resolución do 23 de xuño de 2022 establécense as bases reguladoras e a convocatoria para o ano 2022 pola que se aproban as bases reguladoras e se convocan para o ano 2022, en réxime de concorrencia competitiva, as axudas á valorización e á segunda transformación das pequenas e medianas empresas da industria forestal galega e do contract (código de procedemento IN500B).
O número 1 do artigo 31 da dita resolución establece que «o prazo de xustificación será, para a anualidade de 2022, ata o 15 de novembro de 2022 incluído e, para a anualidade de 2023, ata o 15 de abril de 2023. Así mesmo, logo de solicitude motivada da persoa beneficiaria e sempre que o órgano que ditou a resolución de concesión o autorice, terase en conta que as cantidades non xustificadas polas beneficiarias na anualidade de 2022 se poderán computar e xustificar na anualidade 2023, sempre e cando non sexan susceptibles de perda de dereito ao seu cobramento e o solicitasen».
Tendo en conta o longo proceso de avaliación e co fin de optimizar os procesos de xestión e dado que non se causa prexuízo a terceiros, procede modificar este artigo 31 da resolución e ampliar o prazo de xustificación ata unha data que permita unha mellor xustificación da subvención por parte das persoas beneficiarias.
A teor do exposto, en virtude das competencias que ten atribuídas a Axencia e no exercicio das atribucións que me foron conferidas,
Artigo 1.
Artigo único
O número 1 do artigo 31 da referida resolución queda redactado nos seguintes termos:
«O prazo de xustificación será, para a anualidade de 2022, ata o 5 de decembro de 2022 incluído e, para a anualidade de 2023, ata o 15 de xuño de 2023. Así mesmo, logo de solicitude motivada da persoa beneficiaria e sempre que o órgano que ditou a resolución de concesión o autorice, terase en conta que as cantidades non xustificadas polas beneficiarias na anualidade de 2022 se poderán computar e xustificar na anualidade 2023, sempre e cando non sexan susceptibles de perda de dereito ao seu cobramento e o solicitasen».
Disposición derradeira única.
Entrada en vigor
Esta resolución entrará en vigor o día seguinte ao da súa publicación no
Diario Oficial de Galicia
.
Santiago de Compostela, 7 de novembro de 2022
ORDE do 28 de outubro de 2022 pola que se modifica a composición do Consello Social da Universidade de Vigo.
Consellería de Cultura, Educación, Formación Profesional e Universidades — II. Autoridades e persoal — 09/11/2022

Mediante a Resoluci
ón do 14 de xuño de 2021 fíxose pública a composición dos consellos sociais das universidades do Sistema universitario de Galicia.
A Lei 6/2013, do 13 de xuño, do Sistema universitario de Galicia, establece que o consello social estará integrado por un máximo de trinta e un membros.
O artigo 77.3 da citada Lei 6/2013 establece que «a representación dos intereses sociais no consello social corresponde a personalidades da vida cultural, profesional, económica, laboral ou social, de acordo coa seguinte distribución: o presidente ou presidenta do consello social; seis membros designados polo Parlamento de Galicia; seis membros designados pola Xunta de Galicia; un membro designado por cada un dos sindicatos máis representativos no territorio da Comunidade Autónoma de Galicia; catro membros designados polas organizacións empresariais máis representativas dos sectores estratéxicos da economía galega na área de influencia da universidade; un membro designado polas corporacións dos municipios en que se sitúan os campus; un membro designado pola asociación de antigos alumnos de cada unha das universidades, un membro designado polos colexios profesionais, a través da súa entidade asociativa máis representativa, vinculados coa oferta formativa de cada unha das universidades».
O 25 de outubro de 2022, o Consello Social da Universidade de Vigo comunica á Consellería de Cultura, Educación, Formación Profesional e Universidades o nomeamento de César Enrique Martínez Gómez como representante do Concello de Pontevedra no consello social, en substitución de María Gloria Blanco Rial.
De acordo co establecido no artigo 78 da citada Lei 6/2013, do 13 de xuño, xúntase declaración xurada de compatibilidade do novo membro.
O artigo 77.4 da Lei 6/2013, do 13 de xuño, establece que «os acordos de designación de membros do consello social lle serán comunicados á persoa titular da consellería competente en materia de universidades, quen procederá ao seu nomeamento mediante orde da súa consellería».
A condición de membro do consello social adquírese unha vez cumpridos os requisitos de designación, nomeamento e publicación no
Diario Oficial de Galicia
, e produce efectos a partir desa data.
Por todo iso,
Artigo único. Nomear a César Enrique Martínez Gómez como representante do Concello de Pontevedra no Consello Social da Universidade de Vigo, en substitución de María Gloria Blanco Rial.
Disposición derradeira
Esta orde entrará en vigor o mesmo día da súa publicación no
Diario Oficial de Galicia
.
Santiago de Compostela, 28 de outubro de 2022
DECRETO 188/2022, do 6 de outubro, polo que se declara de utilidade pública e interese social a aldea modelo de Ferreiros, no concello de Ames (A Coruña).
Consellería do Medio Rural — III. Outras disposicións — 07/11/2022

Mediante o Acordo do 23 de agosto de 2022, do Consello de Dirección da Axencia Galega de Desenvolvemento Rural (Agader), declarouse a aldea modelo de Ferreiros, no concello de Ames (A Coruña), da que se deduce a conveniencia de levar a cabo o desenvolvemento da aldea modelo e a declaración de utilidade pública e interese social dela.
A persoa titular da Dirección Xeral da Agader formulou a proposta prevista no artigo 112.1 da Lei 11/2021, do 14 de maio, de recuperación da terra agraria de Galicia.
Na súa virtude, elévase por proposta da persoa titular da Consellería do Medio Rural, e logo de deliberación do Consello da Xunta na súa reunión do día seis de outubro de dous mil vinte e dous,
Artigo 1.
Declaración de utilidade pública e interese social
Declárase de utilidade pública e interese social a aldea modelo de Ferreiros, no concello de Ames (A Coruña).
Artigo 2.
Delimitación do perímetro da aldea modelo
O perímetro da aldea modelo é o que figura no documento con código de verificación electrónica (CVE) KFcjDnyvv0Y6 verificable en https://sede.xunta.gal/cve, sen prexuízo da súa posible modificación segundo o disposto no artigo 112.2.a) da Lei 11/2021, do 14 de maio, de recuperación da terra agraria de Galicia.
Artigo 3.
Autorizacións
Autorízase a Axencia Galega de Desenvolvemento Rural para a redacción do proxecto de ordenación produtiva da forma establecida no artigo 113 da Lei 11/2021, do 14 de maio, de recuperación da terra agraria de Galicia.
Autorízase a consellería con competencias en medio rural, a través da Axencia Galega de Desenvolvemento Rural, para a execución dos procedementos de investigación da titularidade na forma prevista no artigo 19 da Lei 11/2021, do 14 de maio, de recuperación da terra agraria de Galicia.
Autorízase o órgano territorial competente en materia de medio rural onde radiquen os predios e a Axencia Galega de Desenvolvemento Rural, para a execución dos procedementos de declaración de abandono da forma establecida no capítulo I do título IV, da Lei 11/2021, do 14 de maio, de recuperación da terra agraria de Galicia.
Artigo 4.
Interese público
A declaración de utilidade pública e interese social implica o recoñecemento da existencia de razóns de interese público para os efectos da aplicación da tramitación de urxencia do procedemento e aos informes ambientais e sectoriais polos órganos autonómicos e da Administración local da Comunidade Autónoma de Galicia, conforme o establecido polo artigo 112.3 da Lei 11/2021, do 14 de maio, de recuperación da terra agraria de Galicia.
Disposición derradeira única.
Eficacia
Este decreto producirá efectos o día seguinte ao da súa publicación no
Diario Oficial de Galicia
.
Santiago de Compostela, seis de outubro de dous mil vinte e dous
DECRETO 189/2022, do 6 de outubro, polo que se declara de utilidade pública e interese social a aldea modelo de Soutogrande, no concello de Vilariño de Conso (Ourense).
Consellería do Medio Rural — III. Outras disposicións — 07/11/2022

Mediante o Acordo do 23 de agosto de 2022, do Consello de Dirección da Axencia Galega de Desenvolvemento Rural (Agader), declarouse a aldea modelo de Soutogrande, no concello de Vilariño de Conso (Ourense), da que se deduce a conveniencia de levar a cabo o desenvolvemento da aldea modelo e a declaración de utilidade pública e interese social dela.
A persoa titular da Dirección Xeral da Agader formulou a proposta prevista no artigo 112.1 da Lei 11/2021, do 14 de maio, de recuperación da terra agraria de Galicia.
Na súa virtude, elévase por proposta da persoa titular da Consellería do Medio Rural, e logo de deliberación do Consello da Xunta na súa reunión do día seis de outubro de dous mil vinte e dous,
Artigo 1.
Declaración de utilidade pública e interese social
Declárase de utilidade pública e interese social a aldea modelo de Soutogrande, no concello de Vilariño de Conso (Ourense).
Artigo 2.
Delimitación do perímetro da aldea modelo
O perímetro da aldea modelo é o que figura no documento con código de verificación electrónica (CVE) xFLvarifYFs1, verificable en https://sede.xunta.gal/cve, sen prexuízo da súa posible modificación segundo o disposto no artigo 112.2.a) da Lei 11/2021, do 14 de maio, de recuperación da terra agraria de Galicia.
Artigo 3.
Autorizacións
Autorízase a Axencia Galega de Desenvolvemento Rural para a redacción do proxecto de ordenación produtiva da forma establecida no artigo 113 da Lei 11/2021, do 14 de maio, de recuperación da terra agraria de Galicia.
Autorízase a consellería con competencias en medio rural, a través da Axencia Galega de Desenvolvemento Rural, para a execución dos procedementos de investigación da titularidade na forma prevista no artigo 19 da Lei 11/2021, do 14 de maio, de recuperación da terra agraria de Galicia.
Autorízase o órgano territorial competente en materia de medio rural onde radiquen os predios e a Axencia Galega de Desenvolvemento Rural, para a execución dos procedementos de declaración de abandono da forma establecida no capítulo I do título IV, da Lei 11/2021, do 14 de maio, de recuperación da terra agraria de Galicia.
Artigo 4.
Interese público
A declaración de utilidade pública e interese social implica o recoñecemento da existencia de razóns de interese público para os efectos da aplicación da tramitación de urxencia do procedemento e aos informes ambientais e sectoriais polos órganos autonómicos e da Administración local da Comunidade Autónoma de Galicia, conforme o establecido polo artigo 112.3 da Lei 11/2021, do 14 de maio, de recuperación da terra agraria de Galicia.
Disposición derradeira única.
Eficacia
Este decreto producirá efectos o día seguinte ao da súa publicación no
Diario Oficial de Galicia
.
Santiago de Compostela, seis de outubro de dous mil vinte e dous
RESOLUCIÓN do 18 de outubro de 2022, da Dirección Xeral de Desenvolvemento Pesqueiro, pola que se dá publicidade das axudas concedidas ao abeiro da Orde do 4 de xaneiro de 2022 pola que se establecen as bases reguladoras xerais e a convocatoria para o ano 2022 para a concesión, en réxime de concorrencia competitiva, de axudas para proxectos colectivos de modernización das infraestruturas dos portos pesqueiros, das lonxas ou dos establecementos autorizados para a primeira venda de produtos pesqueiros e dos lugares de desembarque, para a mellora da eficiencia enerxética, da protección do ambiente, da seguridade e das condicións de traballo, e da calidade e do control e da rastrexabilidade dos produtos desembarcados da pesca, cofinanciada polo Fondo Europeo Marítimo e de Pesca (FEMP) (Diario Oficial de Galicia número 20, do 31 de xaneiro).
Consellería do Mar — III. Outras disposicións — 07/11/2022

De conformidade co establecido no artigo 15.1 da Lei 9/2007, do 13 de xuño, de subvencións de Galicia, e no artigo 17.1.b) da Lei 1/2016, do 18 de xaneiro, de transparencia e bo goberno, os órganos administrativos concedentes publicarán no
Diario Oficial de Galicia
as subvencións concedidas, con expresión da convocatoria, o programa e o crédito orzamentario a que se imputen, o beneficiario, a cantidade concedida e a finalidade ou as finalidades da subvención.
Na súa virtude,
Ordenar a publicación no
Diario Oficial de Galicia
das axudas concedidas (anexo) na convocatoria de 2022, con cargo á aplicación orzamentaria 15.03.514A.781.0 para o financiamento de proxectos colectivos, cofinanciadas nun 75 % polo Fondo Europeo Marítimo e de Pesca (FEMP) e o 25 % pola Comunidade Autónoma, de modernización das infraestruturas dos portos pesqueiros, das lonxas ou dos establecementos autorizados para a primeira venda de produtos pesqueiros e dos lugares de desembarque, para a mellora da eficiencia enerxética, da protección do ambiente, da seguridade e das condicións de traballo, e da calidade e do control e da rastrexabilidade dos produtos desembarcados da pesca.
Santiago de Compostela, 18 de outubro de 2022
ORDE do 26 de outubro de 2022 pola que se publica a concesión dos premios extraordinarios de educación secundaria obrigatoria ao rendemento académico correspondentes ao curso 2021/22, convocados pola Orde do 23 de maio de 2022 (Diario Oficial de Galicia número 102, do 30 de maio).
Consellería de Cultura, Educación, Formación Profesional e Universidades — III. Outras disposicións — 07/11/2022

A Orde do 23 de maio de 2022 (DOG núm. 102, do 30 de maio) pola que se convocan os premios extraordinarios de educación secundaria obrigatoria ao rendemento académico correspondentes ao curso 2021/22 establece, no seu artigo 15.2, que a persoa titular da Secretaría Xeral de Educación e Formación Profesional elevará a proposta feita polo tribunal á persoa titular da Consellería de Cultura, Educación, Formación Profesional e Universidades, quen emitirá a correspondente orde de adxudicación para a súa publicación no
Diario Oficial de Galicia
.
A Secretaría Xeral de Educación e Formación Profesional viuse afectada pola reestruturación establecida no artigo 6 do Decreto 73/2022, do 25 de maio, polo que se fixa a estrutura orgánica das vicepresidencias e das consellerías da Xunta de Galicia (DOG núm. 101, do 27 de maio).
Unha vez realizada a proba, publicada a acta provisional coas puntuacións obtidas polo alumnado, resoltas as reclamacións presentadas, e vistas a acta coa proposta do tribunal de adxudicación dos premios extraordinarios de educación secundaria obrigatoria ao rendemento académico correspondentes ao curso 2021/22 e a correspondente proposta da persoa titular da Dirección Xeral de Ordenación e Innovación Educativa sobre a concesión destes premios
Primeiro. Conceder os premios extraordinarios de educación secundaria obrigatoria ao rendemento académico correspondentes ao curso 2021/22, ao alumnado que figura no anexo desta orde.
Segundo. Contra esta orde poderase recorrer mediante recurso potestativo de reposición ante a persoa titular da Secretaría Xeral Técnica da Consellería de Cultura, Educación, Formación Profesional e Universidades, por delegación de competencia establecida na Orde do 29 de xullo de 2022 (DOG núm. 151, do 9 de agosto), no prazo dun mes contado a partir do día seguinte ao da data de publicación no
Diario Oficial de Galicia
, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben directamente mediante recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses desde tal publicación, segundo prevé o artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 26 de outubro de 2022
DECRETO 187/2022, do 6 de outubro, polo que se declara de utilidade pública e interese social a aldea modelo de Cortegazas, no concello de Avión (Ourense).
Consellería do Medio Rural — III. Outras disposicións — 07/11/2022

Mediante o Acordo do 23 de agosto de 2022, do Consello de Dirección da Axencia Galega de Desenvolvemento Rural (Agader), declarouse a aldea modelo de Cortegazas, no concello de Avión (Ourense), de que se deduce a conveniencia de levar a cabo o seu desenvolvemento e a súa declaración de utilidade pública e interese social.
A persoa titular da Dirección Xeral da Agader formulou a proposta prevista no artigo 112.1 da Lei 11/2021, do 14 de maio, de recuperación da terra agraria de Galicia.
Na súa virtude, elévase por proposta da persoa titular da Consellería do Medio Rural, e logo de deliberación do Consello da Xunta na súa reunión do día seis de outubro de dous mil vinte e dous,
Artigo 1.
Declaración de utilidade pública e interese social
Declárase de utilidade pública e interese social a aldea modelo de Cortegazas, no concello de Avión (Ourense).
Artigo 2.
Delimitación do perímetro da aldea modelo
O perímetro da aldea modelo é o que figura no documento con código de verificación electrónica (CVE) SHLDhDIBmSW1, verificable en http://sede.xunta.gal/cve, sen prexuízo da súa posible modificación segundo o disposto no artigo 112.2.a) da Lei 11/2021, do 14 de maio, de recuperación da terra agraria de Galicia.
Artigo 3.
Autorizacións
Autorízase a Axencia Galega de Desenvolvemento Rural para a redacción do proxecto de ordenación produtiva da forma establecida no artigo 113 da Lei 11/2021, do 14 de maio, de recuperación da terra agraria de Galicia.
Autorízase a consellería con competencias en medio rural, a través da Axencia Galega de Desenvolvemento Rural, para a execución dos procedementos de investigación da titularidade na forma prevista no artigo 19 da Lei 11/2021, do 14 de maio, de recuperación da terra agraria de Galicia.
Autorízase o órgano territorial competente en materia de medio rural onde radiquen os predios e a Axencia Galega de Desenvolvemento Rural para a execución dos procedementos de declaración de abandono da forma establecida no capítulo I do título IV, da Lei 11/2021, do 14 de maio, de recuperación da terra agraria de Galicia.
Artigo 4.
Interese público
A declaración de utilidade pública e interese social implica o recoñecemento da existencia de razóns de interese público para os efectos da aplicación da tramitación de urxencia do procedemento e aos informes ambientais e sectoriais polos órganos autonómicos e da Administración local da Comunidade Autónoma de Galicia, conforme o establecido polo artigo 112.3 da Lei 11/2021, do 14 de maio, de recuperación da terra agraria de Galicia.
Disposición derradeira única.
Eficacia
Este decreto producirá efectos o día seguinte ao da súa publicación no
Diario Oficial de Galicia
.
Santiago de Compostela, seis de outubro de dous mil vinte e dous
RESOLUCIÓN do 28 de outubro de 2022 pola que se concede o XXIII Premio Elías Valiña para distinguir o labor revitalizador dos valores propios dos Camiños de Santiago, así como a mención especial.
Consellería de Cultura, Educación, Formación Profesional e Universidades — III. Outras disposicións — 09/11/2022

Á vista da proposta da Dirección Xeral do Patrimonio Cultural, sobre a convocatoria do Premio Elías Valiña 2022, mediante a Orde do 22 de abril de 2022, para distinguir o labor revitalizador dos valores propios dos Camiños de Santiago, e estando conforme con esta en todos os seus termos,
Conceder, de maneira compartida, o Premio Elías Valiña 2022, para distinguir o labor revitalizador dos valores propios dos Camiños de Santiago, dotado cunha contía económica de 15.000 € (quince mil euros) con cargo á aplicación orzamentaria 10.41.433A.0781.0, que figura dotada no vixente orzamento de gastos da Comunidade Autónoma de Galicia, ás seguintes entidades:
«Asociación de Amigos del Camino de Santiago de León «Pulchra Leonina».
«Círculo Chileno de Amigos del Camino de Santiago de Compostela».
Facer a mención especial, prevista no artigo 2.1 da orde da convocatoria, a Rebekah Scott.
Santiago de Compostela, 28 de outubro de 2022
RESOLUCIÓN do 2 de novembro de 2022 pola que se notifica a retirada de dereitos de pagamento básico do ano 2022 e retiradas complementarias dos anos 2019, 2020 e 2021.
Fondo Galego de Garantía Agraria — III. Outras disposicións — 08/11/2022

De conformidade co disposto no artigo 16.4 do Real decreto 1075/2014, do 19 de decembro, sobre a aplicación a partir de 2015 dos pagamentos directos á agricultura e á gandaría e outros réximes de axuda, así como sobre a xestión e control dos pagamentos directos e dos pagamentos ao desenvolvemento rural, por non ter activados os ditos dereitos durante dous anos consecutivos, procede á súa retirada, que pasan á Reserva Nacional.
Consonte o anterior, esta dirección
Primeiro. Facer pública a notificación na web do Fogga (https://fogga.xunta.gal/gl/pac/consultas_pac/dereitos_de_pagamento_basico) da resolución de retirada de dereitos de pagamento básico do ano 2022 e retiradas complementarias dos anos 2019, 2020 e 2021, pola non utilización destes en dúas campañas consecutivas.
Segundo. Contra esta resolución, que non pon fin á vía administrativa, as persoas interesadas poderán interpoñer recurso de alzada ante o presidente do Fogga no prazo dun mes contado desde o día seguinte ao desta publicación, consonte o disposto nos artigos 121 e 122 da Lei 39/2015, do 1 de outubro, do procedemento administrativo común das administracións públicas. O prazo de interposición concluirá o mesmo día desta publicación no mes de vencemento, de conformidade no artigo 30.4 da Lei 39/2015, do 1 de outubro.
Santiago de Compostela, 2 de novembro de 2022
RESOLUCIÓN do 24 de outubro de 2022, da Secretaría Xeral Técnica da Consellería de Infraestruturas e Mobilidade, pola que se dá publicidade dos convenios de colaboración subscritos por esta consellería no segundo cuadrimestre de 2022.
Consellería de Infraestruturas e Mobilidade — III. Outras disposicións — 08/11/2022

Consonte o establecido no artigo 15 da Lei 1/2016, do 18 de xaneiro, de transparencia e bo goberno (Diario Oficial de Galicia núm. 30, do 15 de febreiro), procédese a publicar no Diario Oficial de Galicia unha relación dos convenios de colaboración subscritos no cuadrimestre anterior.
En consecuencia, e para dar cumprimento a este mandato,
Artigo único. Dar publicidade aos convenios subscritos pola Consellería de Infraestruturas e Mobilidade no segundo cuadrimestre do ano 2022, que se incorporan como anexo a esta resolución.
Santiago de Compostela, 24 de outubro de 2022
RESOLUCIÓN do 25 de outubro de 2022, da Secretaría Xeral de Industria, pola que se modifica o anexo da Resolución do 28 de xuño de 2022, da Dirección Xeral de Planificación Enerxética e Recursos Naturais, pola que se dá publicidade dos beneficiarios das axudas concedidas ao abeiro da Orde do 27 de decembro de 2021 pola que se establecen as bases reguladoras para a concesión, en réxime de concorrencia competitiva, das axudas encamiñadas á habilitación e mellora de infraestruturas dos parques empresariais da Comunidade Autónoma de Galicia, e se procede á súa convocatoria para o ano 2022 (código de procedemento IN519B).
Vicepresidencia Primeira e Consellería de Economía, Industria e Innovación — III. Outras disposicións — 08/11/2022

De conformidade co disposto no artigo 15 da Lei 9/2007, do 13 de xuño, de subvencións de Galicia, no artigo 17 da lei 1/2016, do 18 de xaneiro, de transparencia e bo goberno, e no artigo 9 do anexo I da Orde do 27 de decembro de 2021 pola que se establecen as bases reguladoras para a concesión, en réxime de concorrencia competitiva, das axudas encamiñadas á habilitación e mellora de infraestruturas dos parques empresariais da Comunidade Autónoma de Galicia, e se procede á súa convocatoria para o ano 2022 (IN519B), por medio da Resolución da Dirección Xeral de Planificación Enerxética e Recursos Naturais, do 28 de xuño de 2022, publicouse o extracto das axudas outorgadas pola Vicepresidencia Primeira e Consellería de Economía, Industria e Innovación ao abeiro da dita orde (DOG núm. 132, do 12 de xullo).
Mediante a Resolución da Vicepresidencia Primeira e Consellería de Economía, Industria e Innovación, do 2 de xuño de 2022, resolveuse a orde de convocatoria e constituíuse unha lista de espera cos expedientes que non resultaron beneficiarios. A data límite do período de vixencia da dita lista, establecida pola dita resolución, foi o 30.9.2022.
Antes do peche da lista de espera recibiuse a renuncia dun dos concellos beneficiarios á axuda concedida, o que implicou a existencia de crédito dispoñible. De acordo co establecido no artigo 15.2 das bases reguladoras e cos requisitos establecidos na epígrafe Condicións xerais para os expedientes que conforman a lista de espera da Resolución do 2 de xuño de 2022, a lista foi atendida por rigorosa orde de puntuación e cando existiu crédito axeitado e suficiente para atender a totalidade do importe de subvención asignado á solicitude. De acordo con isto, concedeuse a axuda á solicitude que figuraba no primeiro posto da lista de espera.
Procédese, por medio desta resolución, á publicación dos beneficiarios definitivos das axudas outorgadas pola Vicepresidencia Primeira e Consellería de Economía, Industria e Innovación ao abeiro da Orde do 27 de decembro de 2021. No anexo a esta resolución recóllense os beneficiarios, o importe e a finalidade das axudas. A lista inclúe os beneficiarios que renunciaron á subvención.
Santiago de Compostela, 25 de outubro de 2022
DECRETO 192/2022, do 13 de outubro, polo que se declara de utilidade pública a reestruturación parcelaria da zona de Riomol (Castroverde, Lugo).
Consellería do Medio Rural — III. Outras disposicións — 11/11/2022

A dispersión parcelaria e minifundio agrario que presentan os terreos da zona de Riomol, no concello de Castroverde, posta de manifesto polas persoas propietarias e agricultoras da zona, mediante solicitude dirixida á consellería competente en materia de agricultura, motivou a elaboración dun estudo previo de iniciación, unha vez superado o proceso de avaliación a que se refire o artigo 7 da Lei 4/2015, do 17 de xuño, e que acadou un resultado positivo, polo que se deduce a conveniencia de levar a cabo a reestruturación parcelaria por razóns de utilidade pública.
Na súa virtude, por proposta do conselleiro do Medio Rural, formulada conforme o establecido na Lei 4/2015, do 17 de xuño, de mellora da estrutura territorial agraria de Galicia, e logo de deliberación do Consello da Xunta de Galicia na súa reunión do día trece de outubro de dous mil vinte e dous,
Artigo 1
Declarar de utilidade pública a reestruturación parcelaria da zona de Riomol (Castroverde, Lugo).
Artigo 2
O perímetro da zona será, en principio, o correspondente á parroquia de Riomol. O referido perímetro quedará, en definitiva, modificado polas rectificacións, inclusións e exclusións que se acorden ao abeiro dos artigos 23 e 24 da Lei 4/2015, do 17 de xuño, de mellora da estrutura territorial agraria de Galicia.
Este decreto será de aplicación á totalidade dos terreos incluídos dentro do perímetro de reestruturación, independentemente da súa capacidade e situación produtiva, e calquera que sexa a súa clasificación urbanística, agás os clasificados como urbanos e urbanizables.
Artigo 3
Declarar a zona de reestruturación parcelaria como zona de actuación agraria prioritaria.
Artigo 4
Conforme o establecido polo artigo 11 da Lei de mellora da estrutura territorial agraria de Galicia, a partir da entrada en vigor do presente decreto, a reestruturación parcelaria será obrigatoria para todas as persoas propietarias e titulares de dereitos e situacións xurídicas sobre terreos comprendidos dentro do perímetro de reestruturación, así como para os operadores públicos e privados de redes de subministración, infraestruturas e aproveitamentos.
Calquera actuación que leven a cabo outros órganos de calquera outra Administración pública deberá adaptar as súas actuacións, agás declaración de prevalencia, á fase do proceso de reestruturación que se estea levando a cabo.
Artigo 5
Á zona seranlle de aplicación os beneficios económicos programados ou asumidos pola Xunta de Galicia para mellorar ou modernizar as explotacións agrarias.
Disposición derradeira primeira
Facúltase a persoa titular da Consellería do Medio Rural para ditar as disposicións complementarias que requira a execución do presente decreto.
Disposición derradeira segunda
A presente disposición entrará en vigor o día seguinte ao da súa publicación no Diario Oficial de Galicia.
Santiago de Compostela, trece de outubro de dous mil vinte e dous
DECRETO 190/2022, do 13 de outubro, polo que se declara de utilidade pública a reestruturación parcelaria da zona de San Miguel de Valga (Valga, Pontevedra).
Consellería do Medio Rural — III. Outras disposicións — 11/11/2022

A dispersión parcelaria e o minifundio agrario que presentan os terreos da zona de San Miguel de Valga, no concello de Valga, posta de manifesto polas persoas propietarias e agricultoras da zona, mediante solicitude dirixida á consellería competente en materia de agricultura, motivou a elaboración dun estudo previo de iniciación, unha vez superado o proceso de avaliación a que se refire o artigo 7 da Lei 4/2015, do 17 de xuño, e que acadou un resultado positivo, polo que se deduce a conveniencia de levar a cabo a reestruturación parcelaria por razóns de utilidade pública.
Na súa virtude, por proposta do conselleiro do Medio Rural, formulada conforme o establecido na Lei 4/2015, do 17 de xuño, de mellora da estrutura territorial agraria de Galicia, e logo de deliberación do Consello da Xunta de Galicia na súa reunión do día trece de outubro de dous mil vinte e dous,
Artigo 1
Declarar de utilidade pública a reestruturación parcelaria da zona de San Miguel de Valga (Valga, Pontevedra).
Artigo 2
O perímetro da zona será, en principio, o correspondente á parroquia de San Miguel de Valga, no concello de Valga. O referido perímetro quedará, en definitiva, modificado polas rectificacións, inclusións e exclusións que se acorden ao abeiro dos artigos 23 e 24 da Lei 4/2015, do 17 de xuño, de mellora da estrutura territorial agraria de Galicia.
Este decreto será de aplicación á totalidade dos terreos incluídos dentro do perímetro de reestruturación, independentemente da súa capacidade e situación produtiva, e calquera que sexa a súa clasificación urbanística, agás os clasificados como urbanos e urbanizables.
Artigo 3
Declarar a zona de reestruturación parcelaria como zona de actuación agraria prioritaria.
Artigo 4
Conforme o establecido polo artigo 11 da Lei de mellora da estrutura territorial agraria de Galicia, a partir da entrada en vigor deste decreto a reestruturación parcelaria será obrigatoria para todas as persoas propietarias e titulares de dereitos e situacións xurídicas sobre terreos comprendidos dentro do perímetro de reestruturación, así como para os operadores públicos e privados de redes de subministración, infraestruturas e aproveitamentos.
Calquera actuación que leven a cabo outros órganos de calquera outra Administración pública deberá adaptar as súas actuacións, agás declaración de prevalencia, á fase do proceso de reestruturación que se estea levando a cabo.
Artigo 5
Á zona seranlle de aplicación os beneficios económicos programados ou asumidos pola Xunta de Galicia, para mellorar ou modernizar as explotacións agrarias.
Disposición derradeira primeira
Facúltase a persoa titular da Consellería do Medio Rural para ditar as disposicións complementarias que requira a execución do presente decreto.
Disposición derradeira segunda
Esta disposición entrará en vigor o día seguinte ao da súa publicación no
Diario Oficial de Galicia
.
Santiago de Compostela, trece de outubro de dous mil vinte e dous
RESOLUCIÓN do 2 de novembro de 2022 pola que se publican o estado de execución do orzamento da Comunidade Autónoma e as súas modificacións, e a situación da tesouraría e movementos por operacións orzamentarias e extraorzamentarias correspondentes ao primeiro trimestre de 2022.
Consellería de Facenda e Administración Pública — III. Outras disposicións — 11/11/2022

De acordo co previsto no artigo 117 do texto refundido da Lei de réxime financeiro e orzamentario de Galicia, aprobado polo Decreto lexislativo 1/1999, do 7 de outubro, dáselle publicidade ao estado de execución do orzamento da Comunidade Autónoma e as súas modificacións, e á situación de tesouraría e movementos por operacións orzamentarias e extraorzamentarias correspondentes ao primeiro trimestre de 2022, que figuran como anexo a esta resolución.
Santiago de Compostela, 2 de novembro de 2022
RESOLUCIÓN do 25 de outubro de 2022, da Dirección Xeral de Xustiza, pola que se aproban as listaxes definitivas das solicitudes admitidas e excluídas correspondentes ás axudas do fondo de acción social do ano 2022 para o persoal ao servizo da Administración de xustiza con destino na Comunidade Autónoma de Galicia.
Vicepresidencia Segunda e Consellería de Presidencia, Xustiza e Deportes — III. Outras disposicións — 10/11/2022

De conformidade co establecido no punto 4 da Resolución do 9 de xuño de 2022, da Dirección Xeral de Xustiza, pola que se dá publicidade á convocatoria e aos criterios de repartición do fondo de acción social do ano 2022 para o persoal ao servizo da Administración de xustiza con destino na Comunidade Autónoma de Galicia, esta dirección xeral
Primeiro. Aprobar as listaxes definitivas das solicitudes admitidas e excluídas
Por causa do carácter persoal dos datos vinculados a estas, o acceso por parte da persoa interesada á información relativa á admisión ou exclusión definitiva da súa solicitude realizarase a través da OPAX, co seu certificado dixital recoñecido ou co usuario e contrasinal.
Contra esta resolución, que esgota a vía administrativa, poderase interpor recurso contencioso-administrativo no prazo de dous meses desde o día seguinte ao da súa publicación, ou ben recurso potestativo de reposición no prazo dun mes ante este centro directivo.
Santiago de Compostela, 25 de outubro de 2022
DECRETO 193/2022, do 27 de outubro, polo que se aproba o cambio de titularidade a prol do Concello de Xermade duns treitos antigos das estradas LU-170 e LU-861, xunto co seu dominio público viario asociado.
Consellería de Infraestruturas e Mobilidade — III. Outras disposicións — 14/11/2022

Segundo o artigo 9.4 da Lei 8/2013, do 28 de xuño, de estradas de Galicia, os cambios de titularidade das estradas ou treitos delas, cando non se trate de travesías urbanas ou treitos delas que estean incluídos no inventario de travesías da súa Administración titular, deberán ser aprobados por decreto da Xunta de Galicia, por proposta da consellería competente en materia de estradas e logo do acordo entre as administracións afectadas.
Por outra parte, a citada lei de estradas dispón no artigo 9.7 que os cambios de titularidade poderán abranguer estradas, treitos delas, elementos funcionais e/ou espazos da zona de dominio público adxacente.
O Concello de Xermade solicita á Axencia Galega de Infraestruturas a cesión da titularidade duns espazos de dominio público viario de titularidade autonómica na LU-170 e na LU-861.
A Axencia Galega de Infraestruturas, de acordo cos informes emitidos polos servizos competentes, formulou proposta favorable á transferencia de titularidade dos treitos antigos das estradas LU-170 e LU-861 que se definen no artigo 1, xunto co seu dominio público viario asociado, por careceren de funcionalidade dentro da Rede autonómica de estradas de Galicia. En realidade, a petición do Concello de Xermade consiste no cambio de titularidade do antigo treito final da LU-170, que actualmente é un treito antigo desta estrada, e máis dun treito antigo da LU-861, ambos os treitos co seu DPV asociado.
De conformidade co anteriormente exposto, por proposta da conselleira de Infraestruturas e Mobilidade, logo de deliberación do Consello da Xunta de Galicia na súa reunión do día vinte e sete de outubro de dous mil vinte e dous,
Artigo 1
Aprobar o cambio de titularidade a prol do Concello de Xermade dos seguintes treitos antigos das estradas LU-170 e LU-861, xunto co seu dominio público viario asociado:
Artigo 2
De acordo co establecido no artigo 9.6 da Lei 8/2013, do 28 de xuño, de estradas de Galicia, o cambio de titularidade será efectivo o día seguinte ao da publicación deste decreto no
Diario Oficial de Galicia
. A entrega dos bens formalizarase no prazo dos dous meses seguintes a esta publicación mediante a sinatura da correspondente acta de entrega.
Esta acta de entrega e os seus planos poderán consultarse na páxina web da Consellería de Infraestruturas e Mobilidade:
https://infraestruturasemobilidade.xunta.gal/estradas/rede-autonomica/raega
Artigo 3
Correspóndenlle ao Concello de Xermade, a partir da formalización da entrega, todas as actividades de xestión, mantemento, conservación e explotación, así como o exercicio das funcións de disciplina viaria e calquera outra que puidese corresponderlle como nova Administración titular.
Disposición derradeira
Este decreto producirá efectos desde o día seguinte ao súa publicación no
Diario Oficial de Galicia
.
Santiago de Compostela, vinte e sete de outubro de dous mil vinte e dous